O‘zbekiston terma jamoasi himoyachisi Rustam Ashurmatov uylandi

Janubiy Koreyaning “Kvanju” klubi va O‘zbekiston terma jamoasi himoyachisi Rustam Ashurmatov uylandi.

24 yoshli futbolchining nikoh to‘yi 1-dekabr kuni Toshkent shahrida bo‘lib o‘tgan. Bu haqda ijtimoiy tarmoqlar orqali qator futbolchilar ma’lum qildi va hamkasbiga tabrik yo‘lladi.



Rustam Ashurmatov “Bunyodkor” akademiyasi tarbiyalanuvchisi hisoblanib, 2015—2018-yillar mobaynida “qaldirg‘ochlar” safida to‘p surgan. 2019-yilda esa “Kvanju” safiga yo‘l olgan. Uning jamoasi 2020-yilgi mavsumda Key-Ligada 6-o‘rinni egalladi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!